8. การจัดการ

(1) โครงสร้างการจัดการ

    1.  โครงสร้างคณะกรรมการบริษัท

  โครงสร้างคณะกรรมการ และคณะอนุกรรมการของบริษัท ประกอบด้วย คณะกรรมการบริษัท
  และคณะกรรมการตรวจสอบ โดย

  คณะกรรมการบริษัท มีอำนาจหน้าที่ดังนี้

1.  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัทฯ ตลอดจน
    มติที่ประชุมผู้ถือหุ้น

2.  กำหนดนโยบายและทิศทางการดำเนินงานของบริษัทฯ

3.  กำกับและควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ

4.  คัดเลือกแต่งตั้งกรรมการตรวจสอบและกรรมการอื่น

5.  พิจารณาค่าตอบแทนกรรมการ และนำเสนอเรื่องต่าง ๆ ให้ที่ประชุมผู้ถือหุ้นพิจารณา

  คณะกรรมการตรวจสอบ มีขอบเขต อำนาจหน้าที่ และความรับผิดชอบดังนี้

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

  2. สอบทานให้บริษัทฯ มีระบบการควบคุมภายใน
  และระบบการตรวจสอบภายในที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

  4. พิจารณา คัดเลือก
  เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
  และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชีอย่างน้อยปีละ 1
  ครั้งโดยไม่มีฝ่ายจัดการเข้าร่วมประชุมด้วย

  5. พิจารณารายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ให้เป็นไปตามกฎหมาย
  และข้อกำหนดของตลาดหลักทรัพย์
  ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

  6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน
  เป็นที่เชื่อถือได้ของรายงานทางการเงินของบริษัทฯ

  (ข) ความเห็นเกี่ยวกับความเพียงพอของระบบควบคุมภายในของบริษัทฯ

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์
  และตลาดหลักทรัพย์ของตลาดหลักทรัพย์ หรือกฎหมายที่เกี่ยวข้อกับธุรกิจของบริษัทฯ

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter)

  (ซ) รายการอื่นที่เห็นว่าผู้ถือหุ้น และผู้ลงทุนทั่วไปควรทราบ ภายในขอบเขตหน้าที่
  และความรับผิดชอบที่ได้รับมอบหมายจากคณะกรรมการบริษัทฯ

  7. ปฏิบัติการอื่นใดตามที่คณะกรรมการของบริษัทฯ
  มอบหมายด้วยความเห็นชอบจากคณะกรรมการตรวจสอบ

1.  รายชื่อคณะกรรมการบริษัท และคณะกรรมการตรวจสอบ

  คณะกรรมการบริษัท ประกอบด้วยกรรมการจำนวน 8 ท่าน ดังนี้

1.  นายสมชาย สกุลสุรรัตน์ ประธานกรรมการ และกรรมการอิสระ

2.  นายเจริญ รุจิราโสภณ กรรมการ และประธานกรรมการบริหาร

3.  นางนิรมล รุจิราโสภณ กรรมการ

4.  นายจรัสภล รุจิราโสภณ กรรมการ

5.  น.ส.ปัญจมา วิภามาส กรรมการ

6.  นายเจริญพันธ์ พันธุมงคล กรรมการอิสระ

7.  นายประสาร มฤคพิทักษ์ กรรมการอิสระ

8.  นายชูศักดิ์ วิจักขณา กรรมการอิสระ

  นางกัลวรัตน์ วิฒิธามาตย์ เลขานุการคณะกรรมการ และเลขานุการบริษัท

  หมายเหตุ : นายธนกฤต รุจิราโสภณ ลาออกจากการเป็นกรรมการ และกรรมการผู้มีอำนาจ
  โดยมีผลตั้งแต่วันที่ 12 พฤศจิกายน 2555 และที่ประชุมมีมติแต่งตั้งนายเจริญ รุจิราโสภณ
  ให้ดำรงตำแหน่งกรรมการแทน

  คณะกรรมการตรวจสอบ ประกอบด้วย กรรมการจำนวน 3 ท่าน ดังนี้

1.  นายเจริญพันธ์ พันธุมงคล ประธานกรรมการตรวจสอบ

2.  นายประสาร มฤคพิทักษ์ กรรมการตรวจสอบ

3.  นายชูศักดิ์ วิจักขณา กรรมการตรวจสอบ

  นางกัลวรัตน์ วิฒิธามาตย์ เลขานุการคณะกรรมการตรวจสอบ

  โดยนายเจริญพันธ์ พันธุมงคล ประธานกรรมการตรวจสอบ มีความรู้
  และประสบการณ์ในการสอบทานงบการเงิน 47 ปี โดยได้สอบทานงบการเงินของบริษัทฯ มาแล้ว
  11 ปี

(1.3) คุณสมบัติและการสรรหากรรมการอิสระ

  กรรมการอิสระของบริษัทฯ มีคุณสมบัติดังนี้

1.  ไม่ได้มีการถือหุ้นในบริษัทหรือบริษัทย่อยเกินกว่าร้อยละ 1 ของจำนวนหุ้นที่มีสิทธิออกเสียง
    ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    บริษัทที่เกี่ยวข้องกับผู้ถือหุ้นรายใหญ่ของบริษัท และต้องไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท

3.  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือผู้ถือหุ้นรายใหญ่ของบริษัท
    และเป็นกรรมการที่ไม่มีผลประโยชน์หรือส่วนได้เสียในลักษณะข้างต้นมาก่อนในระยะเวลา 2 ปี
    ก่อนได้รับการแต่งตั้งเป็นกรรมการอิสระ
    เว้นแต่คณะกรรมการบริษัทได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้ส่วนเสียนั้นจะไม่มีผลกระทบต่อการปฏิบัติหน้าที่
    และการให้ความเห็นที่เป็นอิสระ

4.  เป็นกรรมการที่ไม่ใช่เป็นผู้ที่เกี่ยวข้อง หรือญาติสนิทของผู้บริหาร หรือผู้ถือหุ้นรายใหญ่ของบริษัท

5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัทผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

6.  สามารถปฏิบัติหน้าที่ แสดงความเห็น
    หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัท
    โดยไม่อยู่ภายใต้การควบคุมของผู้บริหาร หรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคลดังกล่าว

  ในกรณีที่ตำแหน่งกรรมการอิสระว่างลงเพราะเหตุอื่นนอกเหนือจากการออกตามวาระและมีวาระคงเหลือไม่น้อยกว่าสองเดือน
  ให้คณะกรรมการบริษัทเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไปโดยมติต้องประกอบด้วยคะแนนเสียงไม่น้อยกว่าสามในสี่ของจำนวนกรรมการ
  ที่ยังเหลืออยู่
  และกรรมการที่ได้รับแต่งตั้งใหม่จะมีวาระการดำรงตำแหน่งเพียงเท่าวาระที่ยังเหลืออยู่ของกรรมการซึ่งตนแทน

  (1.4) จำนวนครั้งของการเข้าร่วมประชุมคณะกรรมการบริษัท

  คณะกรรมการบริษัท มีกำหนดการประชุมทุก 3 เดือน และมีการประชุมครั้งพิเศษตามความจำเป็น
  โดยในปี 2555 มีกำหนดการประชุมรวม 6 ครั้ง

+------------------------+----------------------------+----------------+
| ชื่อ                     | ตำแหน่ง                     | จำนวนค         |
|                        |                            | รั้งที่เข้าร่วมประชุม |
+========================+============================+================+
| 1.นายสมชาย สกุลสุรรัตน์    | ประธานกรรมการ              | 6              |
|                        | (กรรมการอิสระ)              |                |
+------------------------+----------------------------+----------------+
| 2.นางนิรมล รุจิราโสภณ     | กรรมการ                    | 6              |
+------------------------+----------------------------+----------------+
| 3.นายธนกฤต รุจิราโสภณ    | กรรมการ                    | 6              |
+------------------------+----------------------------+----------------+
| 4.นางสาวปัญจมา วิภามาส   | กรรมการ                    | 6              |
+------------------------+----------------------------+----------------+
| 5.นายจรัสภล รุจิราโสภณ    | กรรมการ                    | 6              |
+------------------------+----------------------------+----------------+
| 6.นายเจริญพันธ์ พันธุมงคล   | กรรมการอิสระ                | 6              |
+------------------------+----------------------------+----------------+
| 7.นายประสาร มฤคพิทักษ์    | กรรมการอิสระ                | 6              |
+------------------------+----------------------------+----------------+
| 8.นายชูศักดิ์ วิจักขณา       | กรรมการอิสระ                | 6              |
+------------------------+----------------------------+----------------+

  (1.5) รายชื่อผู้บริหาร

  -----------------------------------------------------------------------
  ชื่อ                              ตำแหน่ง
  ------------------------------- ---------------------------------------
  1.นายเจริญ รุจิราโสภณ              ประธานเจ้าหน้าที่บริหาร

  2.นางนิรมล รุจิราโสภณ              รองประธานเจ้าหน้าที่บริหาร

  3.นายทรงเกียรติ รุจิราโสภณ          ผู้ช่วยประธานเจ้าหน้าที่บริหาร (จัดซื้อ1)

  4.นายธนกฤต รุจิราโสภณ             ผู้อำนวยการกิจการผลิต 1

  5.นางสาวอารยา เชาว์ชลากร         รักษาการผู้อำนวยการกิจการผลิต 2

  6.นางพรธิรัตน์ ธิติพงศ์วรกุล           ผู้อำนวยการสำนักบัญชีและการเงิน

  7.นางเพชรรัตน์ รัตน์วงศ์โสภา         ผู้อำนวยการกิจการขาย (ต่างประเทศ)

  8.นางศิริลักษณ์ ชัยวัฒนประภา          ผู้อำนวยการกิจการขาย (ในประเทศ)

  9.นายไพรสารต์ โสภาจิตต์วัฒนะ        ผู้อำนวยการสำนักการตลาด 1

  10.นางนิรมล รุจิราโสภณ             ผู้อำนวยการสำนักการตลาด 2

  11.นางพิชญ์นภางค์ ชินะปัญจพงษ์        ผู้อำนวยการกิจการ เอฟ & บี

  12.นายจรัสภล รุจิราโสภณ            ผู้อำนวยการกิจการ QSR

  13.นายเจริญ รุจิราโสภณ             รักษาการผู้อำนวยการสำนักสารสนเทศ

  14.นางสาวเรวดี จรรยาพูน           ผู้อำนวยการสำนักวิชาการ

  15.นายสมบุญ ธีรธรรมานุกูล           ผู้อำนวยการสำนักทรัพยากรมนุษย์และธุรการ

  16.นางศุภจรี วงศ์รัตนโชคชัย          ผู้ช่วยประธานเจ้าหน้าที่บริหารด้านTQM
  -----------------------------------------------------------------------

(2) การสรรหากรรมการและผู้บริหาร

  คณะกรรมการบริษัททำหน้าที่สรรหาผู้ที่มีคุณสมบัติเหมาะสมแล้วนำเสนอขออนุมัติแต่งตั้งในที่ประชุมผู้ถือหุ้น
  โดยตามหลักเกณฑ์ดังนี้

  1. ผู้ถือหุ้นหนึ่งราย มีคะแนนเสียงเท่ากับ หนึ่งหุ้นต่อหนึ่งเสียง

  2. ผู้ถือหุ้นแต่ละราย จะต้องใช้คะแนนเสียงที่มีอยู่ทั้งหมดตามข้อ 1.
  เลือกตั้งบุคคลคนเดียวหรือหลายคนเป็นกรรมการบริษัทก็ได้แต่จะแบ่งคะแนนเสียงให้แก่ผู้ใดมากหรือน้อยเพียงใดไม่ได้

  3. การออกเสียงลงคะแนนเลือกตั้งกรรมการ ใช้เสียงข้างมากเป็นเกณฑ์ตัดสิน
  หากคะแนนเสียงเท่ากันประธานที่ประชุมเป็นผู้ออกเสียงชี้ขาด

  กรรมการบริษัทแต่ละท่านมีวาระในการดำรงตำแหน่งคราวละ 3 ปี
  เว้นแต่กรณีการเป็นกรรมการในตำแหน่งว่างลงเพราะเหตุอื่นที่ไม่ใช่การออกตามวาระ
  โดยที่ในการประชุมสามัญประจำปีผู้ถือหุ้นทุกครั้ง ให้กรรมการออกจากตำแหน่งหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่ง
  กรรมการที่ออกตามวาระอาจได้รับแต่งตั้งให้ดำรงตำแหน่งต่อได้หากผู้ถือหุ้นพิจารณาอนุมัติ
  ในกรณีที่จะมีการแต่งตั้งกรรมการบริษัทใหม่
  คณะกรรมการจะสรรหาบุคคลที่มีคุณสมบัติและความรู้ความสามารถที่เหมาะสมเข้ามาดำรงตำแหน่ง

  ในกรณีที่ตำแหน่งกรรมการบริษัทว่างลงเพราะเหตุอื่นนอกเหนือจากการออกตามวาระและมีวาระคงเหลือไม่น้อยกว่าสองเดือน
  ให้คณะกรรมการบริษัทเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไปโดยมติต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
  และกรรมการที่ได้รับแต่งตั้งใหม่จะมีวาระการดำรงตำแหน่งเพียงเท่าวาระที่ยังเหลืออยู่ของกรรมการซึ่งตนแทน

  สำหรับการแต่งตั้งผู้บริหารของบริษัท ประธานเจ้าหน้าที่บริหาร เป็นผู้พิจารณาแต่งตั้ง

(3) ค่าตอบแทนกรรมการและผู้บริหาร

ค่าตอบแทนที่เป็นตัวเงิน

ค่าตอบแทนกรรมการ

ค่าเบี้ยประชุมและบำเหน็จกรรมการ

+------------------------+---------------------------+----------------+
| ชื่อ                     | ตำแหน่ง                    | ค่าตอบแทน(บาท)  |
+------------------------+---------------------------+----------------+
|   1.นายสมชาย สกุลสุรรัตน์  | ประธานกรรมการ             | 315,000        |
|                        | (กรรมการอิสระ)             |                |
+------------------------+---------------------------+----------------+
|   2.นางนิรมล รุจิราโสภณ   | กรรมการ                   | 76,000         |
+------------------------+---------------------------+----------------+
|   3.นายธนกฤต รุจิราโสภณ  | กรรมการ                   | 76,000         |
+------------------------+---------------------------+----------------+
|   4.นางสาวปัญจมา วิภามาส | กรรมการ                   | 190,000        |
+------------------------+---------------------------+----------------+
|   5.นายจรัสภล รุจิราโสภณ  | กรรมการ                   | 76,000         |
+------------------------+---------------------------+----------------+
|   6.นายเจริญพันธ์ พันธุมงคล | กรรมการอิสระ               | 295,000        |
+------------------------+---------------------------+----------------+
|   7.นายประสาร มฤคพิทักษ์  | กรรมการอิสระ               | 230,000        |
+------------------------+---------------------------+----------------+
|   8.นายชูศักดิ์ วิจักขณา     | กรรมการอิสระ               | 230,000        |
+------------------------+---------------------------+----------------+

ค่าตอบแทนรวมของกรรมการในปี 2555 จำนวน 8 ท่าน เท่ากับ 1,488,000 บาท

(4) การกำกับดูแลกิจการ

  คณะกรรมการบริษัทได้ปฏิบัติตามข้อพึงปฏิบัติที่ดี (Code of Good Practices)
  ซึ่งตลาดหลักทรัพย์แห่งประเทศไทยกำหนดเป็นแนวทางไว้สำหรับกรรมการบริษัทจดทะเบียน
  บริษัทฯ
  ตระหนักเป็นอย่างดีว่าการกำกับดูแลที่ดีมีความสำคัญต่อการสร้างขีดความสามารถในการแข่งขันของบริษัทฯ
  รวมทั้งการสร้างเสริมความเชื่อมั่นของผู้ถือหุ้น ผู้ลงทุน
  และผู้มีส่วนได้ส่วนเสียในกิจการของบริษัทฯ ทุกฝ่าย ทั้งนี้
  โดยจัดให้การบริหารงานมีความโปร่งใสทุกขั้นตอน บริษัทฯ
  ได้กำหนดนโยบายสนับสนุนการกำกับดูแลกิจการโดยครอบคลุม หลักการสำคัญ ดังนี้

-   การปฏิบัติต่อผู้ถือหุ้นและผู้มีส่วนได้ส่วนเสียทุกฝ่ายอย่างเท่าเทียมและเป็นธรรม

-   คณะกรรมการมีความมุ่งมั่นในการสร้างคุณค่าเพิ่มให้แก่กิจการในระยะยาว
    โดยบริหารงานอย่างรอบคอบ ดำเนินงานทุกด้านเพื่อให้เกิดประโยชน์สูงสุดต่อผู้ถือหุ้น
    และดูแลป้องกันมิให้ปัญหาความขัดแย้งทางผลประโยชน์เกิดขึ้น

-   การดำเนินงานมีความโปร่งใสทุกขั้นตอนสามารถตรวจสอบได้
    และมีการเปิดเผยข้อมูลอย่างเพียงพอแก่ผู้เกี่ยวข้องทุกฝ่าย

-   การดำเนินธุรกิจของบริษัทฯ มีการคำนึงถึงความเสี่ยงในด้านต่าง ๆ อยู่เสมอ
    โดยมีระบบบริหารและควบคุมความเสี่ยงที่เหมาะสม

-   บริษัทฯ มีการกำหนดองค์จริยธรรมที่กรรมการและพนักงานของบริษัทฯ จะต้องถือปฏิบัติ

(5) การดูแลเรื่องการใช้ข้อมูลภายใน

  การดูแลเรื่องการใช้ข้อมูลภายในกำหนดไว้ดังนี้

-   แจ้งให้ผู้บริหารรับทราบภาระหน้าที่ และความรับผิดชอบ
    ในการจัดทำและเปิดเผยรายงานการถือหลักทรัพย์

-   แจ้งให้ผู้บริหารรายงานการซื้อขายหลักทรัพย์ นับตั้งแต่ได้รับการแต่งตั้งเป็นผู้บริหาร

-   กำชับให้กรรมการและผู้บริหารรักษาข้อมูลภายในที่สำคัญเป็นความลับจนกว่าจะได้รายงานต่อตลาดหลักทรัพย์ฯ

(6) บุคลากร

ณ วันที่ 31 ธันวาคม 2555 โครงสร้างหน่วยงานของบริษัทฯ จัดไว้ดังนี้

  ----------------------------------------------- -----------------------
  หน่วยงาน                                         จำนวนพนักงาน

  สำนักประธานเจ้าหน้าที่บริหาร                          12

  สำนักบัญชีและการเงิน                                37

  สำนักทรัพยากรมนุษย์และธุรการ                         43

  สำนักการตลาด                                     166

  กิจการผลิต                                        633

  งานวิชาการ วิจัยและพัฒนาควบคุมคุณภาพ                  85

  งานจัดซื้อ                                         11

  งานงบประมาณ                                     1

  งานสารสนเทศ                                     4

  รวมพนักงานทั้งสิ้น                                   992
  ----------------------------------------------- -----------------------

ในปี 2555 ค่าตอบแทนทั้งหมดของบุคลากรของบริษัทฯ

  ------------------------------------------- ---------------------------
  รายการ                                      จำนวนเงินรวม (บาท)

  เงินเดือน                                     163,813,298.74

  โบนัส                                        14,735,835.00

  ผลตอบแทนอื่น ๆ                                39,474,632.98

  รวม                                         218,023,766.72
  ------------------------------------------- ---------------------------

จำนวนบุคลากรของบริษัทย่อย (ณ วันที่ 31 ธันวาคม 2555)

บริษัท มหาชัยฟู้ดโปรเซสซิ่ง จำกัด 377 คน

บริษัท เอส เค เค ฟู้ด จำกัด 49 คน

บริษัท ส. ปศุสัตว์ จำกัด 65 คน

การพัฒนาบุคลากรของบริษัท ในปี 2555

  หลักสูตรพื้นฐาน

-   ปฐมนิเทศสำหรับพนักงานใหม่

  หลักสูตรระบบคุณภาพ

-   ระบบ ISO 9001:2008

-   GMP & HACCP

-   หลักการปฏิบัติจุด CCP

-   ข้อกำหนด BRC Issue 6 Allergen, Food Security

  หลักสูตรความปลอดภัย

-   เจ้าหน้าที่ความปลอดภัยในการทำงาน ระดับหัวหน้างาน

-   เจ้าหน้าที่ความปลอดภัยในการทำงาน ระดับบริหาร

-   การปฐมพยาบาลเบื้องต้น

-   ความปลอดภัยในการทำงาน

-   ดับเพลิงอพยพหนีไฟเบื้องต้น

  หลักสูตรการบริหาร

-   เพิ่มศักยภาพการทำงานด้วยความคิดแบบบวก

-   บทบาทหัวหน้างาน

-   ภาวะผู้นำและการคิดแบบเชิงบวก

-   จิตสำนึกรักองค์กร